# Aylin Manço

Aylin Manço (Belgika, 1991) jaioa) belgikar idazle eta itzultzailea da. Gaur egun Bruselan bizi da, Belgikan.
Aylin Mançoren Ogresse eleberriak, 2021ean, IBBYk (Haur eta Gazte Liburuaren Nazioarteko Erakundea) emandako Libbylit saria jaso zuen, Belgikako eleberri onenaren kategorian.

## Biografia

Aylin Manço 1991n jaio zen. Bere aita turkiar jatorrikoa da. 2012an Frantziara joan zen bizitzera, eta han ingeniaritza ikasketak egin zituen. Ondoren, Bruselako startup enpresa batean lan egin zuen. Horren ostean, Le Havre Normandie Unibertsitatean sartu zen, Literatur Sorkuntzako graduondoko ikastaroa egiteko, eta baita Le Havreko Arte eta Diseinuko Goi Mailako Eskolan ere, non Clémentine Beauvais idazlearen zuzendaritzapean ikasi zuen.
2019an, Prix du jeune écrivain de langue française-ren 4. saria irabazi zuen Les noms d’oiseaux ipuinagatik, bai eta Charte des auteurs et des illustrateurs jeunesse-k (Haur literaturako egile eta ilustratzaileen elkartea) antolatutako Émergences lehiaketa ere bere Loubna s’en va ipuinagatik.
2019an argitaratu zen bere lehen eleberria, La Dernière Marée, Talents Hauts argitaletxean. Télérama aldizkari kulturalaren kritikaren arabera: «Egileak zeinuak biderkatzen ditu, eta aldi berean erreferentzia-puntuak lausotzen ditu. Liburuaren xarma ahaltsua bere anbiguotasunean datza, bere arnasketa eutsian, bere argi ilunean. Irakurketak intriga sortzen du, irakurleak inoiz ere ez baitaki nora eramango duen kontakizunak».
Aylin Mançok hau adierazi zuen liburuaren promozioan:
   «Denok dugu nerabe bat gure baitan. Nerabezaroan, inoiz ere itxiko ez den arrakala bat sortzen da. Gazte-literaturan arrakala horiek guztiak jorratzen dira, eta erregistro ezberdinetan jolasteko aukera mugagabea da, horregatik dut gustuko. La Dernière Marée literatura intimoa eta fantastikoa da aldi berean».
2020ko otsailean, bere bigarren eleberria, "Ogresse", argitaratu zen. Liburuak ama baten eta haren alabaren arteko «familia indarkeria fisiko eta psikologikoak» jorratzen ditu. Ricochet webgunearen kritikak honela dio: “Abusuen biktimek sentitu dezaketen erruari buruzko diskurtso urratzailea eskaintzen du liburuak, murgilduta dauden egoera hipnotikotik kanpoko laguntza bati esker bakarrik atera baitaitezke. (...) Nerabezaroa markatzen duten arazoak ere bikain aurkezten ditu kontakizunak (...). Batek pentsa lezake nobela hau modaren olatuaren gainean surfeatzen ari dela, originaltasun falta duela, alegia; baina oker legoke, kontakizunak bete-betean asmatzen du: hunkigarria da, bortitza, liluragarria, eta, gainera, oso aberatsa jorratzen dituen askotariko gaiengatik». Centre National de Littérature pour la Jeunesse (CNLJ) erakundearen La Revue des livres pour enfants-en argitaraturiko kritikaren arabera: «Etorkizun handiko egile belgikar gazte honen liburu berria oroimenean iltzaturik geratzen da, ia-ia usaimenean, amesgaiztoa esna-aldian bezala, neurriz kanpoko sentsibilitate batez zipriztindua». Michel Abescatek, Télérama-n obrari egindako kritikan, hauxe idatzi zuen: «Aylin Mançok idatzitako liburua arnasa hartu ezinik irakurtzen duzun horietako bat da, eta amaitutakoan oreka galduta eta haren menpeko sentitzen zara». Eleberriak Libbylit 2021 saria jaso zuen, IBBYk emandako saria, Belgikako eleberri onenaren kategorian.
2020ko abenduan, «Je ne veux pas tuer ma grand-mère» izenburuko elkarrizketa egin zioten Libération egunkarian Turkian bizi zen amonari buruz eta ikustera joateko izan zituen arazoei buruz.

## Lanak
### Nerabeentzako eleberriak

* Les éblouis, Paris, Éditions_Sarbacane, « Exprim' » bilduma, 2022, 400 or. (ISBN 978-2-37731-853-7)
* La Dernière Marée, Vincennes, Éditions Talents Hauts, 2019, 210 or. (ISBN 978-2-36266-265-2)
* Ogresse, Paris, Éditions_Sarbacane, « Exprim' » bilduma, 2020, 274 or. (ISBN 978-2-37731-375-4)

### Itzulpenak

Zenbait liburu itzuli ditu ingelesetik frantsesera:
* En apnée, Meg , Éditions Talents Hauts, 2020, 160 or.ISBN 978-2-36266-354-3
* Assoiffés, Tracy Wolff, Pocket Jeunesse, 2020, 570 or.ISBN 978-2-266-31509-8
* Amelia Westlake n'existe pas, Erin Gough, éditions Nathan, 2021, 366 or.
* Foudroyés, Tracy Wolff, Pocket Jeunesse, 2022, 637 or.
* Prisonniers, Tracy Wolff, Pocket Jeunesse, 2022, 288 or.ISBN 978-2-266-32858-6
* Une vie avant la mienne, Safia Elhillo, Bayard Jeunesse, 2023, 240 or.ISBN 979-1-036-34068-0

## Sariak

* 2018 :
** Prix du jeune écrivain de langue française Les noms d'oiseaux liburuagatik
** Charte des auteurs et des illustrateurs jeunesseerakundeak antolatutako « Émergences » lehiaketan saritua Loubna s'en liburuagatik
* 2020 :
** Prix UNICEF de littérature jeunesse sarirako hautatua La Dernière Marée liburuagatik
** Salon du livre et de la presse jeunesse-n « Pépites » sarirako hautatua Ogresse liburuagatik
* 2021 :
** IBBYk (Haur eta Gazte Liburuaren Nazioarteko Erakundea) antolaturiko Libbylit saria, Belgikako eleberririk onena kategorian, Ogresse liburuagatik
** Prix Sorcières sarirako hautatua Ogresse liburuagatik
** La Voix des Blogs-en sari literariorako hautatua Ogresse liburuagatik
* 2022 : Prix Farniente sarirako hautatua Ogresse liburuagatik

## Erreferentziak

* Artikulu hau, osorik edo zatiren batean, frantsesezko wikipediako «Aylin Manço» artikulutik itzulia izan da, 2024-07-12 data duen 216747779 bertsioa oinarritzat hartuta. Sartze-datarik ez duten erreferentziak, edo 2024-07-12 baino lehenago datatuak, jatorrizko artikulutik ekarri dira itzulpenarekin batera.
* 1 2 3 (Frantsesez) «Aylin Manço» Objectif plumes - Fédération Wallonie-Bruxelles (Culture) (Noiz kontsultatua: 2025-02-05).
* 1 2 3 (Frantsesez) ibbybelgiumfr. (2021-02-27). «Prix Libbylit 2021» IBBYBelgiumfr (Noiz kontsultatua: 2025-02-05).
* 1 2 (Frantsesez) Manço, Aylin; Curchod, Ronald. (2020-12-01). «Je ne veux pas tuer ma grand-mère» Libération (Noiz kontsultatua: 2025-02-06).
* 1 2 3 4 (Frantsesez) «Aylin Manço, du master littéraire du Havre au premier roman sur l’adolescence» Paris Normandie 2019-03-02 (Noiz kontsultatua: 2025-02-06).
* 1 2 3 (Frantsesez) «Aylin Manço» www.ricochet-jeunes.org 2022-10-01 (Noiz kontsultatua: 2025-02-06).
* 1 2 (Frantsesez) «« Ogresse » de Aylin Manço, le livre jeunesse qui se dévore avec délectation» 20 Minutes 2020-03-10 (Noiz kontsultatua: 2025-02-06).
* 1 2 (Frantsesez) Arvel, Catherine. (2019-07-15). «Prix du jeune écrivain 2019 - La femme à refaire le monde et autres nouvelles» www.encres-vagabondes.com (Noiz kontsultatua: 2025-02-06).
* 1 2 (Frantsesez) De Sepausy, Victor. (2018-09-19). «Les 12 lauréats d'émergences, concours pour soutenir la jeune création» ActuaLitté.com (Noiz kontsultatua: 2025-02-06).
* ↑ (Frantsesez) Manço, Aylin. «Loubna s’en va» IN Émergences - Les auteurs pour les auteurs (PDF): 60-64. (Noiz kontsultatua: 2025-02-06).
* ↑ (Frantsesez) Ezratty, Viviane. (2019-04-01). «Avis critique de l'ouvrage «La Dernière Marée»» La Revue des livres pour enfants (Centre National de Littérature pour la Jeunesse (CNLJ)) (Noiz kontsultatua: 2025-02-06).
* 1 2 (Frantsesez) Abescat, Michel. (2019-03-07). «Livre pour enfants : “La Dernière Marée”, d’Aylin Manço, un fort récit métaphorique» www.telerama.fr (Noiz kontsultatua: 2025-02-06).
* ↑ (Frantsesez) Bertrand, Solène. (2019-03-10). «Après un Master de création littéraire au Havre, Aylin Manço publie son premier roman pour ados» actu.fr (Noiz kontsultatua: 2025-02-06).
* ↑ (Frantsesez) Souich, Céline. (2020-03-16). «Émission La Bibliothèque des ados: "Ogresse", de Aylin Manço» France Inter (Noiz kontsultatua: 2025-02-07).
* 1 2 3 (Frantsesez) Gachnang, Amandine. (2020-02-01). «Ogresse - L'avis de Ricochet» www.ricochet-jeunes.org (Noiz kontsultatua: 2025-02-07).
* 1 2 (Frantsesez) Schmitt, Sophie. (2020-06-01). «Avis critique de l'ouvrage Ogresse (BnF-n jasota)» La Revue des livres pour enfants (Centre National de Littérature pour la Jeunesse (CNLJ)) (Noiz kontsultatua: 2025-02-07).
* 1 2 (Frantsesez) Abescat, Michel. (2020-05-21). «Livre pour ados : “Ogresse”, un conte ravageur au charme vénéneux» www.telerama.fr (Noiz kontsultatua: 2025-02-07).
* 1 2 (Frantsesez) «Prix Libbylit» www.ricochet-jeunes.org (Noiz kontsultatua: 2025-02-07).
* ↑ Manço, Aylin. (2020). En apnée. Talents hauts ISBN 978-2-36266-354-3. (Noiz kontsultatua: 2025-02-07).
* ↑ (Frantsesez) Cado, Camille. (2019-03-03). «Le Prix UNICEF de littérature jeunesse 2020 dévoile ses sélections» ActuaLitté.com (Noiz kontsultatua: 2025-02-07).
* ↑ (Frantsesez) «Une première sélection pour les Pépites du Salon du livre et de la presse jeunesse» ActuaLitté.com 2020-10-16 (Noiz kontsultatua: 2025-02-07).
* ↑ (Frantsesez) Oury, Antoine. (2021-01-26). «Les Prix Sorcières 2021 dévoilent leurs sélections» ActuaLitté.com (Noiz kontsultatua: 2025-02-07).
* ↑ (Frantsesez) Oury, Antoine. (2021-09-13). La Voix des Blogs 2021 : les sélections. (Noiz kontsultatua: 2025-02-07)..
* ↑ (Frantsesez) Thill, Catherine. (2021-09-06). «Prix Farniente Sélection 2022» Bibliothèques d'Aubange (Noiz kontsultatua: 2025-02-07).

## Kanpo estekak

* Objectif plumes. Le portail des littératures belges
* Babelio
* Les éblouis - 1er chapitre lu par Aylin Manço
* Extraits et passages de La Dernière Marée de Aylin Manço - Booknode
* Extraits et passages de Ogresse de Aylin Manço - Booknode
* Datuak: Q109570210
* Multimedia: Aylin Manço / Q109570210